stanford-oval/wikipedia huggingface dataset:
Dušan Pašek

| Dušan Pašek> Henkilötiedot |
| --- | --- |
Syntynyt: 7. syyskuuta 1960 Bratislava, Slovakia
Kuollut: 15. maaliskuuta 1998 Bratislava, Slovakia
Kansalaisuus:   Slovakia
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  91 kg
Pelaajaura
Pääsarjaura:  1977–1993
Seurat:  HC Slovan Bratislava (CŠHL) Dukla Jihlava (CŠHL) Minnesota North Stars (NHL) Kalamazoo Wings (IHL) HC Lugano (NLA) A&O Asiago (ITA) HC Ambri-Piotta (NLA) SHC Fassa (ITA) KalPa (SML)
NHL-varaus:  81. varaus, 1982 Minnesota North Stars
| Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Maa:   Tšekkoslovakia> Miesten jääkiekko. |
| --- | --- | --- | --- |
|  Hopeaa | Sarajevo 1984 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Praha 1985 | jääkiekko |  |
|  Hopeaa | Suomi 1982 | jääkiekko |  |
|  Hopeaa | Saksa 1983 | jääkiekko |  |
|  Pronssia | Wien 1987 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Karlstad 1979 | jääkiekko |  |
Dušan Pašek (7. syyskuuta 1960 Bratislava, Slovakia – 15. maaliskuuta 1998 Bratislava, Slovakia) oli jääkiekkoilija, maailmanmestari ja olympiamitalisti. Slovakialainen keskushyökkääjä edusti kansainvälisellä urallaan Tšekkoslovakiaa. Hän pelasi viidet MM-kilpailut, kahdet olympiakisat ja kolme Kanada-cupia.
Ura

Pašek oli bratislavalaisen HC Slovan Bratislavan kasvatti. Hän pelasi kaikki Tšekkoslovakian pääsarjan kautensa siellä, paitsi kauden 1985–1986 Dukla Jihlavan riveissä. Tšekkoslovakian liigassa hän teki yhteensä 329 ottelussa tehot 164+120=284. Kaudella 1986–1987 hän voitti sekä syöttöpörssin että jäähypörssin. Vuonna 1988 hänet valittiin tähdistökentälliseen.
Kauden 1988–1989 Pašek pelasi NHL:ssä, Minnesota North Starsin joukkueessa, joka varasi Pašekin NHL:n varaustilaisuudessa 1982. Hän pelasi 48 ottelua ja teki tehot 4+10=14. Kaudella 1989–90 Pašek pelasi IHL-joukkue Kalamazoo Wingsissä, mutta siirtyi loppukaudesta sveitsiläiseen HC Luganoon, jossa hän voitti mestaruuden.
Pašek palasi kasvattajaseuraansa Slovan Bratislavaan kaudeksi 1990–1991, mutta siirtyi Italiaan 11 ottelun jälkeen. Hän palasi Sveitsiin keväällä 1991 HC Ambrì-Piottaan, missä pelasi vain yhden runkosarjaottelun ennen pudotuspelejä. Pašek siirtyi Italiaan kaudeksi 1991–1992 pelaamaan SHC Fassan riveihin. Pašekin viimeiseksi seuraksi jäi jääkiekon SM-liigajoukkue Kalevan Pallo, missä hän pelasi kymmenen peliä kaudella 1992–1993. Kovin odotuksin KalPaan siirtynyt Pašek osoittautui Kuopiossa pettymykseksi.
Pelaajauran jälkeen Pašek toimi Slovakian jääkiekkoliiton ja HC Slovan Bratislavan puheenjohtajana. Pašek ampui itsensä 15. maaliskuuta 1998 Slovan Bratislavan toimistossa.
Dreeni

Dreeni on lääketieteessä käytetty työväline. Se on useimmiten väliaikaisesti kehoon asetettava putki, jolla siirretään eritteitä kehon ulkopuolelle.
Darren Bent

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Darren Ashley Bent
Syntymäaika: 6. helmikuuta 1984 (ikä 40)
Syntymäpaikka:  Tooting, Lontoo, Englanti
Pelipaikka: Hyökkääjä
Pituus: 180 cm
Seura
Seura:  Derby County (lainalla Aston Villasta)
Pelinumero: 39
Junioriseurat
1998-2001: Ipswich Town
Seurat
| Vuodet | Seura | O | (M) |
| 2001–2005 |  Ipswich Town | 121 | (49) |
| 2005–2007 |  Charlton Athletic | 68 | (32) |
| 2007–2009 |  Tottenham Hotspur | 60 | (18) |
| 2009–2011 |  Sunderland | 58 | (32) |
| 2011– |  Aston Villa | 54 | (21) |
| 2013–2014 | →  Fulham | 24 | (3) |
| 2014 |  Brighton & Hove Albion (laina) | 5 | (2) |
| 2015- |  Derby County (laina) | 13 | (7) |
Maajoukkue
| 2006–2011 |  Englanti | 13 | (4) |
 Seurajoukkueuran tilastot kattavat vain kansalliset sarjat, päivitetty 13. maaliskuuta 2015.  Maajoukkueuran tilastot päivitetty 17. elokuuta 2013.
Darren Bent (s. 6. helmikuuta 1984 Tooting, Lontoo) on englantilainen jalkapalloilija, joka edustaa Englannin Mestaruussarjan Derby Countya lainalla Aston Villasta. Hän on pelipaikaltaan hyökkääjä.
Ura

Bent on Ipswich Townin junioriakatemian kasvatti. Kaudella 2004–2005 hän oli joukkueen paras maalintekijä 19 maalillaan yhdessä Shefki Kuqin kanssa ja siirtyi seuraavana kesänä Charltoniin 2,7 miljoonalla punnalla. Ipswichissä Bent pelasi kaikkiaan 141 ottelua ja teki 55 maalia. Charltonissa pelatessaan hänet valittiin elokuussa 2005 Valioliigan kuukauden pelaajaksi.
Bent siirtyi kesällä 2007 Valioliigasta pudonneesta Charltonista Tottenhamiin 16,5 miljoonalla punnalla. Bentistä maksettu siirtosumma on Tottenhamin historian suurin. Kesällä 2009 tämä englantilaishyökkääjä siirtyi Sunderlandiin. Tottenhamista siirto Sunderlandiin maksoi 10 miljoonaa puntaa. Bentistä tuli sillä hetkellä historian kallein Sunderlandin hankkima pelaaja. Aikaisempi siirtoennätys oli jo kaksi vuotta vanha, kun Sunderland oli maksanut maalivahti Craig Gordonista 9 miljoonaa puntaa. Riippuen pelatuista otteluista Bentin siirtosumma saattaa kasvaa vielä yhteensä 16,5 miljoonaan puntaan. Bent alle kirjoitti Sunderladin kanssa neljän vuoden mittaisen sopimuksen.  Sunderlandissa Bent pelasi tammikuuhun 2011 asti, jolloin Aston Villa osti hänet noin 24 miljoonalla punnalla.
Maajoukkuetasolla Bent pelasi alle 19-vuotiaiden maajoukkueessa 12 ottelua ja teki 8 maalia. Alle 21-vuotiaiden maajoukkueessa hän pelasi 14 ottelua ja teki 9 maalia. Englannin A-maajoukkueessa hän debytoi 1. maaliskuuta 2006 ystävyysottelussa Uruguayta vastaan. Hänellä on tilillään seitsemän A-maaottelua Englannin maajoukkueessa.
Aiheesta muualla

Bentin tilastot Valioliigan sivuilla. (Arkistoitu – Internet Archive) (englanniksi)
Bentin profiili theFA.comin sivuilla (englanniksi)
Profiili FootballDatabase-tietokannassa (englanniksi)
Dominick Argento

Dominick Argento vuonna 2016.
Dominick Argento (27. lokakuuta 1927 – 20. helmikuuta 2019) oli oopperoistaan ja laulumusiikistaan tunnettu yhdysvaltalainen klassinen säveltäjä. Hän voitti laulusarjallaan From the Diary of Virginia Woolf Pulitzerin musiikkipalkinnon vuonna 1975.
Argento jakoi jo opiskeluaikoinaan aikansa Yhdysvaltain ja Italian välillä. Monet hänen teoksistaan onkin kirjoitettu Firenzen kaupungissa. Säveltäjä toimi professorina ja sittemmin emeritusprofessorina Minnesotan yliopistossa.
Argento on säveltänyt kaikkiaan neljätoista oopperaa. Niiden lisäksi hänen tuotantoonsa kuuluu muun muassa laulusarjoja, kuoromusiikkia ja orkesteriteoksia. Hän oli naimisissa sopraano Carolyn Baileyn kanssa.
Eduardo Gómez

| Eduardo Gómez |
| --- | --- |
 Eduardo Gómez vuonna 2010
Henkilötiedot
Syntynyt: 27. heinäkuuta 1951  Madrid, Espanja
Kuollut: 28. heinäkuuta 2019 (68 vuotta)
Näyttelijä
Merkittävät roolit:  Naapureina Madridissa (2003-2006) La que se avecina (2007-2013)
Aiheesta muualla
IMDb 
Eduardo Gomez Manzalo (27. heinäkuuta 1951 Madrid – 28. heinäkuuta 2019) oli espanjalainen näyttelijä, joka näytteli muun muassa televisiosarjoissa Naapureina Madridissa, Serranon perhe ja La que se avecina.
Gómez aloitti uransa näyttelijänä 1990-luvulla, kun hän sai sivuroolin televisiosarjasta ¡Ay, Señor, Señor!. Tunnetuksi hän nousi 2000-luvulla televisiosarjasta Naapureina Madridissa, josta hän voitti Espanjassa näyttelijäiden liiton parhaan sivuosaroolin palkinnon. Sarjassa La que se avecina Gómez esiintyi vuosina 2007–2013.
Aiheesta muualla

Eduardo Gómez Internet Movie Databasessa. (englanniksi)
Dwight Stones

| Mitalit | Mitalit | Mitalit |  |
| --- | --- | --- | --- |
|  Dwight Stones (oikealla) |  Dwight Stones (oikealla) |  Dwight Stones (oikealla) |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | München 1972 | korkeus |  |
|  Pronssia | Montréal 1976 | korkeus |  |
Dwight Edwin Stones (s. 6. joulukuuta 1953 Los Angeles, Kalifornia) on entinen yhdysvaltalainen korkeushyppääjä. Stones saavutti olympialaisissa kaksi pronssimitalia: sekä Münchenissä 1972 että Montréalissa 1976 tuloksella 221 cm. Montréalin olympialaisiin Stones lähti suurena ennakkosuosikkina ja maailmanennätyksen haltijana, mutta sateinen sää ei sopinut hänen tekniikalleen. Stones osallistui myös vuoden 1984 Los Angelesin olympialaisiin ja sijoittui neljänneksi.
Stones paransi korkeushypyn maailmanennätystä kolmesti: 230 cm heinäkuussa 1973 Münchenissä, 231 cm kesäkuussa 1976 Philadelphiassa sekä 232 cm elokuussa 1976 jälleen Philadelphiassa. Hän oli ensimmäinen maailmanennätyksen hypännyt floppaaja. Koko urheilu-uransa parhaan tuloksen 234 cm hän hyppäsi vuonna 1984. Urheilu-uransa jälkeen Stones on toiminut kotimaassaan urheilun televisiokommentaattorina.
Aiheesta muualla

Dwight Stonesin kotisivut (Arkistoitu – Internet Archive)
Eduard Friedrich Poeppig

| Eduard Friedrich Poeppig |
| --- | --- |
 Eduard Friedrich Poeppig.
Henkilötiedot
Syntynyt: 16. heinäkuuta 1798 Plauen
Kuollut: 4. syyskuuta 1868 (70 vuotta) Wahren, lähellä Leipzigia
Koulutus ja ura
Tutkinnot:  Leipzigin yliopisto
Väitöstyön ohjaaja:  Christian Friedrich Schwägrichen
Tutkimusalue:  kasvi- ja eläintiede
Eduard Friedrich Poeppig (16. heinäkuuta 1798 Plauen – 4. syyskuuta 1868 Wahren, lähellä Leipzigia) oli saksalainen eläin- ja kasvitieteilijä sekä tutkimusmatkailija.
Eduard Friedrich Poeppigin maalaus Morenia Pöppigiana.
Poeppig opiskeli Leipzigin yliopistossa. Hänen saatuaan lääketieteen opinnot päätökseen yliopiston rehtori lähetti hänet tutkimusmatkalle Pohjois- ja Etelä-Amerikkaan. Vuosina 1823–1824 hän asui Kuubassa ja 1824–1826 Pennsylvaniassa Yhdysvalloissa. Vuonna 1826 (tai 1827) hän matkusti Etelä-Amerikkaan ja tutki vuoteen 1832 Chilen, Perun ja Amazonin alueiden eläimistöä ja kasvillisuutta. Chilessä hän vietti vuodet 1826–1829.
Palatessaan Leipzigiin loppuvuodesta 1832 hän toi mukanaan valtavat määrät näytteitä, muun muassa noin 4 000 kasvilajia. Vuonna 1833 hänet asetettiin Leipzigin yliopistossa eläintieteen professorin virkaan. Hän hoiti virkaa kuolemaansa saakka. Hän myötävaikutti tieteellisen museon perustamiseen Leipzigiin.
Poeppig kirjoitti useimmat Amerikkaa käsittelevät artikkelit teossarjaan Allgemeine Encyclopaedic, jota julkaisi Ersch und Grtiber.
Teoksia

Reise nach Chili, Peru, und auf dem Amazonen-Flusse (2 vols., Leipzic, 1835).
Nova genera ac Species Plantarmn quas in regno, Chiliensi, Peruviano, ac Terra Amazonica, anni 1827-1832 lectarum (3 vols., 1835-45)
Reise nach den Vereinigten Staaten (1837)
Landschaftliche Ansichten und erlatuternde Darstellungen (1839).
Poeppig kuvaili ja nimesi myös lintuja, muun muassa patagonianhaapanan.
Hänen nimeämiensä kasvien tieteellisen nimen perässä käytetään auktorilyhennettä Poepp..
Aiheesta muualla

Kuvia tai muita tiedostoja aiheesta Eduard Friedrich Poeppig Wikimedia Commonsissa
Poeppig, Eduard Friedrich (1798-1868) Jstor Global Plants. Viitattu 11.10.2020. (englanniksi)
Schrader, Wolfgang: Eduard Poeppig Institut für Sächsische Geschichte und Volkskunde e.V..  11.7.2005. Viitattu 11.10.2020. (saksaksi)
By "Poeppig, Eduard Friedrich, 1798-1868" Biodiversity Heritage Library – BHL. Viitattu 11.10.2020. (englanniksi)
Edward Nino Hernandez

| Edward Nino Hernandez> Henkilötiedot |
| --- | --- |
Syntynyt: 1986  Kolumbia
Ammatti:  Tanssija/Näyttelijä
Edward Nino Hernandez (s. 1986 Kolumbia) oli Guinnessin ennätysten kirjan mukaan maailman lyhin elossa oleva mies, kunnes Khagendra Thapa Magar tuli hänen tilalleen lokakuussa 2010. Hänen pituutensa on vain 70,21 senttimetriä. Edward syntyi 1,5 kiloisena ja hänen pituuskasvunsa loppui kaksivuotiaana.
Dust Muhammad Khan

| Dust Muhammad Khan |
| --- | --- |
 Dust Muhammad piirroksessa vuoden 1835 paikkeilta.
Afganistanin emiiri
Valtakausi:  1826–1839 1843–1863
Edeltäjä:  Aijub Šah
Seuraaja:  Šir Ali Khan

Syntynyt:  1792 Kandahar, Dorrani-valtakunta
Kuollut:  9. kesäkuuta 1863 Herat, Afganistanin emiraatti
Puoliso:  16 vaimoa
Lapset:  52 lasta
Suku:  Barakzai
Isä:  Pajda Khan
Äiti:  Zainab Begum Qizilbash
Uskonto:  sunnalaisuus
Dust Muhammad Khan (joulukuu 1792 – 9. kesäkuuta 1863) oli Afganistanin emiiri kahteen otteeseen vuosina 1826–1839 ja 1843–1863. Dust Muhammadin noustessa valtaan vanha Dorrani-valtakunta oli käytännössä hajonnut ja maata hallitsivat useat eri paikalliset hallitsijat. Dust Muhammad ajautui myös ensimmäiseen afgaanisotaan brittejä vastaan ja menetti valtaistuimensa. Brittien kärsittyä merkittävän sotilaallisen tappion he luopuivat Afganistanista ja Dust Muhammad palasi valtaistuimelle toiselle kaudelleen. Myöhemmin hänen onnistui yhdistää suuret osat entistä valtakunnan aluetta ja suhteet britteihinkin paranivat.
Elämäkerta > Ensimmäinen valtakausi

Dust Muhammad syntyi tuolloin Dorrani-valtakuntaan kuuluneessa Kandaharissa joulukuussa 1792. Hänen isänsä oli Dorranien klaaniin kuuluvan Barzakai-klaanin Džamal Khanin poika Pajda Khan. Pajda Khanilla oli useita poikia useiden eri maan klaaneihin kuuluneiden vaimojen kautta. Dust Muhammadin äiti kuului etenkin Kabulissa vaikutusvaltaisiin kižilbašeihin. Joissakin lähteissä hänen sanotaan olleen Pajda Khanin lempivaimo. Myöhemmin hänen äitinsä päätyi pakkoavioliittoon Dust Muhammadin serkun Abd-al-Majid Khanin kanssa ja Dust Muhammadista tuli hänen vanhemman veljensä ja kuningas Mahmud Šah Dorraniin visiiri Fath Khanin holhokki. Dust Muhammad toimi ensin veljensä apulaisena ja myöhemmin Khuzestanin kuvernöörinä.
Fath Khan oli ollut Mahmud Šahin tärkeä tukija sodissa Šudža' Šah Dorraniia vastaan. Pian edessä oli kuitenkin välirikko. Vuonna 1818 Fath Khan oli auttamassa Heratin kuvernööriä persialaisia vastaan. Lähti liikkeelle huhu, jonka mukjaan Dust Muhammad oli tällöin rikkonut kuvernöörin haaremin rauhaa. Yksi kuvernöörin vaimoista oli myös kuningas Mahmud Šahin sisar, joten kuningas käsitti huhun henkilökohtaisena loukkauksena. Toisaalta on myös mahdollista, että kuningas käytti huhua vain tekosyynä liian voimakkaaksi käsittämästään Fath Khanista eroon päästäkseen. Fath Khan sokaistiin ja kidutettiin kuoliaaksi, mutta Dust Muhammadin onnistui paeta. Fath Khanin surmaaminen käänsi hänen lukuisat Barzakai-veljensä kuningasta vastaan. Mahmud joutui lopulta pakenemaan Heratiin, jota hän hallitsi persialaisten tuella. Kabulissa valtaan nousseet Barzakait yrittivät aluksi hallita maata nukkehallitsijoiden kautta. Lyhyessä ajassa valtaistuimelle nostettiin ja siltä erotettiin Sultan Ali Šah (1818–1819) ja Aijub Šah (1819–1823). Lopulta Barzakai-veljekset päätyivät taistelemaan toisiaan vastaan. Veljeksistä nuorin Dust Muhammad osoittautui lopulta valtakamppailun voittajaksi ja hän valloitti Kabulin kižilbašien tuella vuonna 1826. Vanha Dorrani-valtakunta oli nyt kuitenkin käytännössä lakannut olemasta valtakunnan hajotessa eri paštupäällikköjen keskenään kilpaileviin osiin. Dust Muhammad luopui hallitsijoiden aiemmin käyttämästä kuninkaan arvonimestä (šah) ja alkoi sen sijaan käyttää titteliä uskovaisten emiiri (amir al-mu'minin).
Elämäkerta > Ensimmäinen afgaanisota

Sekava tilanne Afganistanissa herätti huolta ulkomailla niin sanotun suuren pelin, eli Venäjän keisarikunnan ja brittien Keski-Aasian valtakamppailun vallitessa. Britit olivat liittoutuneet afgaanien vihollisten sikhien kanssa. Sikhit olivat vallanneet Pešawarin, jota Dust Muhammad ei voinut hyväksyä. Afganistanin valtaistuimelle haluttiin hallitsija, joka myöntyisi sikhien valtaan Pešawarissa ja toisaalta olisi riittävän vahva pitääkseen venäläiset loitolla. Britit pyrkivät ottamaan tilanteen haltuunsa tukemalla Šudža Šahin yritystä nousta valtaistuimelle vuonna 1834, mutta Dust Muhammad voitti Šudža Šahin joukot lähellä Kandaharia käydyssä taistelussa. Tilanne kiristyi entisestään venäläisten alettua tukemaan Persiaa. Qadžarien Muhammad Šah teki vuonna 1837 sotaretken Heratiin, mikä olisi saattanut uhata brittien hallitsemaa Intian niemimaata. Lisäksi Dust Muhammadin hoviin saapui venäläisten edustaja kapteeni Ivan Viktorovitš Vitkevitš. Dust Muhammad avasi diplomaattiyhteydet Venäjälle toivoen voivansa näin painostaa brittejä luovuttamaan Pešawarin. Britit tämä vakuutti kuitenkin vain hallitsijan vaihtamisen tarpeellisuudesta. Persialaiset joutuivat vetäytymään brittien vallattua saaria Persianlahdella ja yhdessä Šudža Šahin ja sikhien kanssa he alkoivat myös suunnitella Afganistanin vallanvaihdosta, joka johti ensimmäiseen afgaanisotaan.
Brittien kokoama 22 000:n sotilaan Induksen armeija lähti liikkeelle joulukuussa 1838 edeten Quettan kautta Bolanin solan läpi Afganistaniin. Kandahar kukistui huhtikuussa 1839 ja hieman myöhemmin myös Ghazni. Elokuussa joukot etenivät Kabuliin, jossa valtaistuimelle asetettiin Šudža Šah. Dust Muhammad joutui pakenemaan pohjoiseen uzbekkiemiirien hallitsemille alueille, jossa hän oli käytännössä vankina. Myöhemmin hän yritti nostattaa brittienvastaista kapinaa Afganistanin pohjoisosissa, mutta epäonnistuttuaan hän antautui lopulta briteille. Vankina häntä kohdeltiin melko hyvin, joskin hänet vietiin Intiaan. Afganistanin sotaretken onnistuttua suurin osa briteistä palasi Intiaan, mutta Šudža Šah osoittautui heikoksi hallitsijaksi. Brittien varuskunta Kabulissa joutui käytännössä piiritetyksi. Dust Muhammadin poika Muhammad Akbar Khan oli nostattanut tyytymättömiä afgaaneja brittejä vastaan. William Elphinstone päätti lopulta evakoida Kabulin tammikuussa 1842. Brittien Kabulista lähtenyt kolona väijytettiin ja lähes kaikki surmattiin tai otettiin vangeiksi. Šudža Šah oli saanut surmansa Kabulissa. Britit päättivät nyt lopua Afganistanin seikkailuistaan. Dust Muhammad vapautettiin vankeudesta Intiassa ja hän valtasi Kabulin tammikuussa 1843 aloittaen näin toisen kautensa maan emiirinä.
Elämäkerta > Toinen valtakausi

Dust Muhammadilla oli edessään useita eri ongelmia. Brittien suhteen hän halusi noudattaa varovaista politiikkaa. Afgaanisodan yhteydessä suureen kansansuosioon noussut Dust Muhammadin poika Muhammad Akbar Khan kannatti kuitenkin sotaa brittejä vastaan. Muhammad Akbar kuoli Dust Muhammadille suotuisaan aikaan, joidenkin huhujen mukaan isänsä myrkyttämänä. Samaan tapaan kun britit joutuivat hankalaan asemaan Intiassa vuonna 1857 syttyneen sepoy-kapinan aikana, Dust muhammad ei käyttänyt hyväkseen brittien ahdinkoa Pešawarin tai muiden paštualueiden jälleenvaltaamiseksi. Britit suhtautuivat aluksi Dust Muhammadiin samaan tapaan pyrkien olematta puuttumatta maan asioihin. Lopulta briteistä ja Dust Muhammadista tuli kuitenkin liittolaisia. Britit tukivat emiiriä asein ja rahoin ja pakottivat myös Heratiin jälleen hyökänneen Persian vetäytymään uudelleen. Afganistan oli sisäisesti edelleen hajanainen, mutta Dust Muhammad alkoi toisella valtakaudellaan yhdistää hajanaisia alueita. Ensin valloitettiin uzbekkien ja tadžikkien alueet maan pohjoisosissa ja hieman myöhemmin valloitettiin myös Ghelzaiden hallussaan pitämä Kandahar. Vallattujen alueiden kuvernööreiksi Dust Muhammad nimitti poikiaan. Valtakautensa lopussa Dust Muhammadin onnistui liittää alueisiinsa myös Heratin. Afganistanin ulkopuolelle jäivät Badakhšan, sikhien aikanaan valtaamat paštualueet ja aikanaan Dorrani-valtakuntaan kuulunut Balučestan. Dust Muhammadia on joskus kuitenkin pidetty nykyaikaisen Afganistanin isänä, jonka toisella valtakaudella maa sai suurin piirtein nykyiset rajansa.
Dust Muhammad kuoli Heratissa 9. kesäkuuta 1863. Dust Muhammad oli valtakaudellaan jakanut valtaa tasaisesti eri poikiensa kesken, mikä johti hänen kuollessaan sisällissotaan eri valtaistuimen tavoittelijoiden kesken. Sisällissota Dust Muhammadin kuoleman jälkeen kesti kuusi vuotta ja vuonna 1869 voittajaksi nousi lopulta yksi Dust Muhammadin nuoremmista pojista ja hänen itsensä nimeämä seuraaja Šir Ali Khan.
Dust Muhammad brittien vankina Pešawarissa vuonna 1841. Kädessään Dust Muhammadilla on rukousnauha. Piirtänyt James Rattray.
Dovre Group

| Dovre Group Oyj |
| --- | --- |

Yritysmuoto:  julkinen osakeyhtiö
Osake:  OMXH: DOV1V
Markkina-arvo:   21,0 milj. € (31.12.2018)
Perustettu:  1983
Toimitusjohtaja:  Arve Jensen
Puheenjohtaja:  Svein Stavelin
Kotipaikka:  Helsinki, Suomi
Toimiala:  konsultointi, henkilöstövuokraus
Liikevaihto:   65,5 milj. € (2018)
Liikevoitto:   0,5 milj. € (2018)
Tilikauden tulos:   0,6 milj. € (2018)
Henkilöstö:   495 (keskim. 2018)
Kotisivu:  www.dovregroup.com
Infobox OKVirheellinen NIMI-arvo: 
Dovre Group Oyj on suomalainen vuonna 1983 perustettu projektihenkilöstöä ja projektinhallinnan konsultointipalveluita tarjoava yhtiö. Yhtiön suurimpia asiakkaita ovat energia-alan, erityisesti öljy- ja kaasualan toimijat.
Historia

Ohjelmistoyhtiö Proha listautui Helsingin pörssiin lokakuussa 1999, niin sanotun IT-kuplan alla. Yhtiön henkilökunnan määrä, liikevaihto ja osakekurssi nousivat räjähdysmäisesti niin yritysostojen kuin orgaanisen kasvunkin kautta. Listautumisannista saaduilla varoilla Proha hankki muun muassa yhdysvaltalaisen ohjelmistoyhtiö Artemis Management Systemsin elokuussa 2000. Kauppa toteutettiin osakevaihdolla ja kauppahinnaksi ilmoitettiin noin 50 miljoonaa dollaria. Artemis jatkoi toimintaansa Prohan itsenäisenä tytäryhtiönä. Samana vuonna Prohan liikevaihto kuusinkertaistui ja seuraavana vuonna se vielä kaksinkertaistui. Vuosina 2003 ja 2004 Proha listattiin Suomen nopeimmin kasvavaksi teknologiayritykseksi.
Proha tiedotti maaliskuussa 2006 myyvänsä osuutensa Artemiksesta yhdysvaltalaiselle ohjelmistoyhtiö Trilogylle. Proha omisti Artemiksesta 53 % ja sai kaupasta noin 10,7 miljoonaa euroa. Artemiksen osuus Prohan liikevaihdosta oli tuolloin peräti 58,5 %, mutta se myös aiheutti suurimman osan yhtiön tappioista. Kaupan toteutumisen jälkeen Proha jatkoi öljy- ja kaasusektorin projektinjohtamisesta vastanneen Dovre Consulting & Services -liiketoimintaryhmän laajentamista.
Historia > Prohasta Dovre Groupiksi

Proha vaihtoi maaliskuussa 2011 uudeksi nimekseen Dovre Group. Aiemmin Dovre Group -nimitys oli käytössä Prohan Oil & Gas Services -liiketoimintaryhmässä, joka muodosti vuonna 2010 yli 90 % Proha-konsernin liikevaihdosta. Dovre Group ilmoitti vuoden 2012 lopussa myyvänsä konsernin ohjelmistoliiketoiminnasta vastanneen norjalaisen tytäryhtiönsä Safran Software Solutions AS:n noin viiden miljoonan euron kauppahinnalla SNA Holding AS:lle.
Patrick von Essen nimitettiin Dovre Groupin toimitusjohtajaksi joulukuussa 2013 aiemman toimitusjohtajan Janne Mielckin siirtyessä yhtiön hallituksen asettamiin kehitystehtäviin. Von Essen aloitti toimitusjohtajan tehtävässä 1. huhtikuuta 2014.
Dovre Group osti keväällä 2015 norjalaisen öljy- ja kaasualan henkilöstöpalveluihin keskittyneen Norwegian Petroleum Consultants-yhtiön (NPC). Vuonna 2014 NPC:n liikevaihto oli noin 67 miljoonaa euroa. Yrityskauppa toteutettiin osakevaihdolla ja rahavastikkeella, NPC:n osakkeet siirtyivät Dovre Groupille ja vastineeksi Dovre Group antoi suunnatulla annilla NPC:n omistajille uusia osakkeita yhteensä 36,5 prosenttia Dovre Groupin osakkeista ja äänistä.
Syyskuussa 2018 von Essen ilmoitti siirtyvänsä Neste Engineering Solutionsin toimitusjohtajaksi. Arve Jensen aloitti Dovre Groupin uutena toimitusjohtajana 1. marraskuuta 2018. Hän oli toiminut jo aiemmin konsernin johtoryhmän jäsenenä eri tehtävissä vuodesta 2001.
Suurimmat omistajat

Dovre Groupin viisi suurinta osakkeenomistajaa toukokuun 2019 lopussa:
| Omistaja | Osuus |
| --- | --- |
1. Commuter 2 AS: 15,07 %
2. Etra Capital Oy: 14,97 %
3. Global AsiaOne Pte Ltd: 12,97 %
4. Ilari Koskelo: 5,42 %
5. OP-Suomi Mikroyhtiöt -erikoissijoitusrahasto: 2,62 %
Aiheesta muualla

Dovre Group (Arkistoitu – Internet Archive)
Edward Patrick Allen

Edward Patrick Allen (17. maaliskuuta 1853 Lowell – 21. lokakuuta 1926) oli yhdysvaltalainen roomalaiskatolinen piispa. Hänet vihittiin papiksi Bostonin arkkihiippakuntaan 17. joulukuuta 1881 ja nimitettiin Mobilen hiippakunnan johtoon 26. tammikuuta 1897. Piispaksi vihkiminen seurasi 16. toukokuuta. Pääkonsekraattorina toimi James Gibbons, jota avustivat Edward Aloysius Fitzgerald ja Matthew A. Harkins.
Allen kuoli 73-vuotiaana virassa.